# Διαμορφώνοντας την επόμενη Εθνική Στρατηγική για την Αναπηρία

## Έκθεση για το τι μας είπε η κοινότητα

## Πώς να χρησιμοποιήσετε αυτή την έκθεση

Η εταιρεία Social Deck έγραψε αυτή την έκθεση για λογαριασμό της Αυστραλιανής Κυβέρνησης. Το «εμείς», σημαίνει την Αυστραλιανή Κυβέρνηση.

Γράψαμε αυτή την έκθεση με τρόπο εύκολο στην ανάγνωση.

Γράψαμε ορισμένες λέξεις με **έντονα** γράμματα.   
Εξηγούμε τι σημαίνουν αυτές οι λέξεις. Υπάρχει κατάλογος με αυτές στις λέξεις στη σελίδα 14.

Αυτή η Εύκολη στην Ανάγνωση έκθεση είναι περίληψη μιας άλλης έκθεσης.

Μπορείτε να βρείτε την άλλη έκθεση στην ιστοσελίδα μας: [www.engage.dss.gov.au/a-new-national-disability-strategy-for-beyond-2020](http://www.engage.dss.gov.au/a-new-national-disability-strategy-for-beyond-2020/)

Μπορείτε να ζητήσετε βοήθεια για να διαβάσετε αυτή την έκθεση.

Ένας φίλος, ένα μέλος της οικογένειας ή ένα άτομο που σας υποστηρίζει ίσως μπορεί να σας βοηθήσει.

## Τι υπάρχει σ’ αυτή την έκθεση;

[Τι είναι η Εθνική Στρατηγική για την Αναπηρία; 4](#_Toc26195379)

[Μια νέα εθνική στρατηγική για την αναπηρία 6](#_Toc26195380)

[Μιλώντας στην κοινότητα για την στρατηγική 7](#_Toc26195381)

[Τι μας είπε η κοινότητα 8](#_Toc26195382)

[Το όραμά μας για τη νέα στρατηγική 12](#_Toc26195383)

[Τι θα συμβεί μετά; 13](#_Toc26195384)

[Κατάλογος λέξεων 14](#_Toc26195385)

[Επικοινωνήστε μαζί μας 16](#_Toc26195386)

## Τι είναι η Εθνική Στρατηγική για την Αναπηρία;

Η *Εθνική Στρατηγική για την Αναπηρία 2010–2020* είναι ένα σχέδιο για να βελτιώσουμε τη ζωή των ατόμων με αναπηρία.

Σ’ αυτό το έγγραφο την ονομάζουμε «η Στρατηγική».

Το θέμα της Στρατηγικής είναι τι μπορούμε να κάνουμε, για να καταστήσουμε την Αυστραλία πιο:

* **συμμετοχική**
* **προσβάσιμη**.

Αν κάτι είναι συμμετοχικό, όλοι μπορούν να παίρνουν μέρος.

Αν κάτι είναι προσβάσιμο, όλοι μπορούν να το χρησιμοποιούν. Αυτό μπορεί να είναι:

* ένα μέρος ή ένα κτήριο
* μέσα συγκοινωνίας
* μια υπηρεσία
* πληροφορίες
* μια ιστοσελίδα.

Η Στρατηγική εξηγεί πώς άτομα με αναπηρία πρέπει να:

* αντιμετωπίζονται το ίδιο με όλους τους άλλους
* μην αποκλείονται από την κοινότητά μας.

Η Στρατηγική βασίζεται σε ιδέες που βρίσκονται στην *Σύμβαση των Ηνωμένων Εθνών για τα Δικαιώματα των Ατόμων με Αναπηρία* (Σύμβαση ΗΕ).

Η Σύμβαση ΗΕ είναι μια διεθνής συμφωνία.

Ισχύει παντού σε όλο τον κόσμο.

Η Σύμβαση ΗΕ εκθέτει τα δικαιώματα των ατόμων με αναπηρία.

Εξηγεί πώς τα άτομα με αναπηρία πρέπει να αντιμετωπίζονται δίκαια.

## Μια νέα εθνική στρατηγική για την αναπηρία

Το 2020, η Στρατηγική θα λήξει.

Οι Κυβερνήσεις σε όλη την Αυστραλία συνεργάζονται για να δημιουργήσουν μια νέα στρατηγική.

Θέλουμε να ξέρουμε τι σκέφτονται οι άνθρωποι ότι πρέπει να βρίσκεται στη νέα στρατηγική.

Ρωτήσαμε τους ανθρώπους τι σκέφτονται:

* με ερωτηματολόγιο
* σε κοινοτικά εργαστήρια
* μιλώντας τους προσωπικά
* μιλώντας τους στο διαδίκτυο.

Το θέμα αυτής της έκθεσης είναι τι μας είπαν οι άνθρωποι στην κοινότητα.

## Μιλώντας στην κοινότητα για την στρατηγική

Είναι σημαντικό να μιλήσουμε στην κοινότητα για όποια σχέδια κάνουμε για τη νέα στρατηγική.

Μιλήσαμε σε:

* άτομα με αναπηρία
* οικογένειες
* φροντιστές
* **συνηγόρους**– άτομα που προασπίζουν τα δικαιώματα ατόμων με αναπηρία
* παρόχους υπηρεσιών
* **ακαδημαϊκούς** – άτομα που διδάσκουν σε κολλέγιο ή πανεπιστήμιο.

Ακούσαμε τη γνώμη ατόμων στην κοινότητα, με διάφορους τρόπους.

2,649 άτομα απάντησαν στο ερωτηματολόγιο.

599 άτομα συμμετείχαν σε κοινοτικά εργαστήρια.

Μιλήσαμε σε 474 Αβοριγίνους και καταγόμενους από τα νησιά Torres Strait.

Μιλήσαμε 1 με 1 με:

* 15 οργανισμούς προσωπικά
* 14 άτομα στο διαδίκτυο.

## Τι μας είπε η κοινότητα

Οι άνθρωποι μας έδωσαν πολλές σημαντικές ιδέες να σκεφτούμε για τη νέα στρατηγική.

Είπαν ότι τα άτομα με αναπηρία πρέπει να συμμετέχουν κάθε φορά που λαμβάνονται αποφάσεις γι’ αυτά.

Αυτό περιλαμβάνει:

* ό,τι υπάρχει στην νέα στρατηγική
* πώς λειτουργεί η νέα στρατηγική.

Είπαν πως είναι σημαντικό να κάνουν οι κυβερνήσεις ό,τι λέει η νέα στρατηγική.

Οι άνθρωποι είπαν ότι πρέπει να υπάρχει μια ομάδα η οποία να ελέγχει πώς οι κυβερνήσεις εφαρμόζουν τη νέα στρατηγική.

Είπαν επίσης ότι πρέπει να γίνεται κάθε χρόνο μια έκθεση σχετικά με την πρόοδο στην εφαρμογή της νέας στρατηγικής.

### Τι έχει βελτιωθεί για τα άτομα με αναπηρία;

Άτομα στην κοινότητα μας είπαν ότι ορισμένα πράγματα έχουν βελτιωθεί τα τελευταία 10 χρόνια.

Μας είπαν:

* μπορούν να πάρουν υπηρεσίες και μορφές υποστήριξης που ανταποκρίνονται καλύτερα στις ανάγκες τους.
* έχει βελτιωθεί ο τρόπος με τον οποίο η κοινότητα σκέφτεται και αισθάνεται για τα άτομα με αναπηρία
* περισσότερα άτομα με αναπηρία εμφανίζονται στα μέσα ενημέρωσης
* υπάρχουν περισσότερα άτομα με αναπηρία σε σημαντικές θέσεις εργασίας
* η πρόσβαση στην κοινότητα είναι πιο εύκολη.

### Ποιες προκλήσεις εξακολουθούν να αντιμετωπίζουν τα άτομα με αναπηρία;

Τα άτομα με αναπηρία εξακολουθούν να αντιμετωπίζουν εμπόδια και προκλήσεις στην κοινότητά μας.

Πάνω από το 80% όσων συμμετείχαν στην έρευνα είπαν ότι τα άτομα χωρίς αναπηρία δεν ξέρουν πώς να ενεργούν απέναντι σε άτομα με αναπηρία.

Το 31% των ατόμων με αναπηρία που συμμετείχαν στην έρευνα είπαν ότι η **διάκριση** έχει χειροτερέψει τα τελευταία 5 χρόνια.

Διάκριση είναι όταν σας αντιμετωπίζουν άδικα εξαιτίας της αναπηρίας σας.

Το34% των ατόμων με αναπηρία που συμμετείχαν στην έρευνα είπαν ότι οι εμπειρίες **βίας**, **κακοποίησης**, **παραμέλησης** και **εκμετάλλευσης** έχουν χειροτερέψει τα τελευταία 5 χρόνια.

Βία είναι όταν κάποιος σας προκαλεί σωματική βλάβη.

Κακοποίηση είναι όταν κάποιος σας αντιμετωπίζει με άσχημο τρόπο.

Παραμέληση είναι όταν κάποιος δεν σας βοηθά με τον τρόπο που θα έπρεπε να σας βοηθήσει.

Εκμετάλλευση είναι όταν κάποιος ωφελείται εις βάρος σας.

Το72% των ατόμων με αναπηρία που συμμετείχαν στην έρευνα είπαν ότι είναι δύσκολο να βρουν πληροφορίες για υπηρεσίες προς άτομα με αναπηρία.

Το 60% των ατόμων με αναπηρία που συμμετείχαν στην έρευνα είπαν ότι είναι δύσκολο να βρουν πληροφορίες για τα δικαιώματα των ατόμων με αναπηρία.

Διαπιστώσαμε επίσης ότι περίπου το 50% των ατόμων με αναπηρία δεν συμμετέχουν σε κοινοτικές δραστηριότητες πολύ συχνά.

Οι κοινοτικές δραστηριότητες μπορεί να περιλαμβάνουν:

* ψώνια
* να πάτε στον κινηματογράφο
* να πάτε σε μια αθλητική εκδήλωση, για παράδειγμα στο ποδόσφαιρο.

Η πιο κοινή αιτία που τα άτομα με αναπηρία δεν συμμετέχουν, είναι ότι δεν έχουν αρκετά χρήματα.

Άτομα με αναπηρία είπαν ότι οι μεγαλύτερες προκλήσεις που αντιμετωπίζουν είναι:

* να βρουν και να κρατήσουν μια δουλειά
* να έχουν αρκετά χρήματα.

Άτομα με αναπηρία μας μίλησαν επίσης για άλλες προκλήσεις που τους εμποδίζουν να ζήσουν τη ζωή που θέλουν.

Οι προκλήσεις περιλαμβάνουν:

* ότι οι άλλοι άνθρωποι δεν υποστηρίζουν τα δικαιώματά τους
* ότι δεν μπορούν να κάνουν πράγματα μόνοι τους για τον εαυτό τους
* ότι έχουν κακή υγεία και διαβίωση
* ότι άτομα με αναπηρία δεν λαμβάνονται υπ’ όψη, όταν γίνονται αλλαγές που τους επηρεάζουν
* ότι οι άλλοι άνθρωποι δεν καταλαβαίνουν ότι διαφορετικές ομάδες ατόμων με αναπηρία μπορούν να αντιμετωπίζουν διαφορετικές προκλήσεις.

### Ομάδες στην κοινότητά μας

Υπάρχουν πολλές ομάδες στην κοινότητά μας που αντιμετωπίζουν επιπλέον εμπόδια και προκλήσεις.

Αυτές οι διαφορετικές ομάδες περιλαμβάνουν:

* ανθρώπους που ζουν στην ύπαιθρο και μακριά από κωμοπόλεις και πόλεις
* Αβοριγίνους και καταγόμενους από τα Νησιά Torres Strait
* παιδιά και νέους ανθρώπους
* ανθρώπους που είναι πάνω από 65 ετών
* γυναίκες
* λεσβίες,ομοφυλόφιλους, αμφιφυλόφιλους, διεμφυλικούς, ίντερσεξ (μεσοφυλικούς) και κουίρ (απροσδιόριστουφύλου) (ΛΟΑΤΚΙ+)
* άτομα που δεν έχουν πολλά χρήματα
* άτομα από διαφορετικές **κουλτούρες**.

Η κουλτούρα σας είναι η φυλή σας, η γλώσσα που μιλάτε ή ο τρόπος που ζείτε τη ζωή σας εξαιτίας του τόπου όπου γεννηθήκατε εσείς ή η οικογένειά σας.

## Το όραμά μας για τη νέα στρατηγική

Το **όραμά** μας είναι αυτό που θέλουμε να βελτιώσει η νέα στρατηγική στο μέλλον.

Οι άνθρωποι μας είπαν ποιο είναι το όραμά τους για τη νέα στρατηγική.

Είπαν ότι θα ήθελαν να δουν:

* την Αυστραλία ψηλά στον κατάλογο των χωρών που προσφέρουν καλή υποστήριξη στα άτομα με αναπηρία
* σεβασμό για όλα τα ανθρώπινα δικαιώματα
* νέους νόμους για την υποστήριξη των δικαιωμάτων των ατόμων με αναπηρία
* περισσότερες δουλειές για άτομα με αναπηρία
* σπίτια με πιο εύκολη πρόσβαση για άτομα με αναπηρία
* κοινότητες στις οποίες όλοι θα έχουν πρόσβαση
* καλύτερη ζωή για όλα τα άτομα με αναπηρία
* νέες **πολιτικές** δημιουργημένες σε συνεργασία με άτομα με αναπηρία.

Πολιτική είναι ένα κυβερνητικό σχέδιο για το μέλλον.

## Τι θα συμβεί μετά;

Ακούσαμε ό,τι μας είπαν οι άνθρωποι ότι είναι σημαντικό γι’ αυτούς.

Τώρα θα αρχίσουμε να δημιουργούμε τη νέα στρατηγική.

Όσο δημιουργούμε την νέα στρατηγική:

* θα δώσουμε στους ανθρώπους την ευκαιρία να μας πουν τι σκέφτονται για τα πράγματα που θέλουμε να συμπεριλάβουμε στη στρατηγική
* θα σκεφτούμε περισσότερο για το δικαίωμα των ατόμων με αναπηρία να εργάζονται και πώς θα το συμπεριλάβουμε στη στρατηγική
* θα δείξουμε πώς οι κυβερνήσεις μπορούν να υποστηρίζουν άτομα με αναπηρία που δεν συμμετέχουν στο Εθνικό Πρόγραμμα Ασφάλισης Ατόμων με Αναπηρία (NDIS)
* θα εξετάσουμε το πώς οι κυβερνήσεις μπορούν να υποστηρίζουν άτομα με αναπηρία, ώστε αυτά να χρησιμοποιούν τη νέα τεχνολογία
* θα δείξουμε στις κυβερνήσεις πώς μπορούν να κάνουν πιο εύκολη την πρόσβαση στις κοινότητες
* θα εξετάσουμε πώς υποστηρίζονται διαφορετικές ομάδες ατόμων με αναπηρία και πώς οι κυβερνήσεις μπορούν να τους βοηθήσουν
* θα σκεφτούμε για το πώς οι κυβερνήσεις θα δείξουν ότι κάνουν ό,τι λέει η στρατηγική.

## Κατάλογος λέξεων

**Κακοποίηση**

Όταν κάποιος σας αντιμετωπίζει με άσχημο τρόπο.

**Ακαδημαϊκός**

Άτομο που διδάσκει σε κολλέγιο ή πανεπιστήμιο.

**Προσβάσιμος**

Αν κάτι είναι προσβάσιμο, όλοι μπορούν να το χρησιμοποιούν.

Αυτό μπορεί να είναι:

* ένα μέρος ή ένα κτήριο
* μέσα συγκοινωνίας
* μια υπηρεσία
* πληροφορίες
* μια ιστοσελίδα.

**Συνήγορος**

Ένα άτομο που σας υποστηρίζει. Σας βοηθούν να πείτε τη γνώμη σας. Μπορούν επίσης να σας δώσουν πληροφορίες και συμβουλές.

**Κουλτούρα**

Η φυλή σας, η γλώσσα που μιλάτε ή ο τρόπος που ζείτε τη ζωή σας εξαιτίας του τόπου όπου γεννηθήκατε εσείς ή η οικογένειά σας.

**Διάκριση**

Όταν σας αντιμετωπίζουν άδικα εξαιτίας της αναπηρίας σας.

**Εκμετάλλευση**

Όταν κάποιος ωφελείται εις βάρος σας.

**Συμμετοχικός**

Αν κάτι είναι συμμετοχικό, όλοι μπορούν να παίρνουν μέρος σ’ αυτό.

**Παραμέληση**

Όταν κάποιος δεν σας βοηθά με τον τρόπο που θα έπρεπε να σας βοηθήσει.

**Πολιτικές**

Κυβερνητικά σχέδια για το μέλλον.

**Βία**

Όταν κάποιος σας προκαλεί σωματική βλάβη.

**Όραμα**

Το όραμά μας είναι αυτό που θέλουμε να βελτιώσει η νέα στρατηγική στο μέλλον.

## Επικοινωνήστε μαζί μας

**1800 334 505**

Μπορείτε επίσης να καλέσετε την Εθνική Υπηρεσία Αναμετάδοσης (National Relay Service).

Χρήστες Τηλέτυπου (TTY):**1800 555 677**

Τηλέφωνο**13 36 77**

[disabilityreform@dss.gov.au](mailto:disabilityreform@dss.gov.au)

[www.engage.dss.gov.au](https://engage.dss.gov.au/)

Η ομάδα Information Access Group δημιούργησε αυτό το ενημερωτικό φυλλάδιο Εύκολης Ανάγνωσης με τη χρήση έτοιμων φωτογραφιών και προσαρμοσμένων εικόνων. Οι εικόνες δεν μπορούν να ξαναχρησιμοποιηθούν χωρίς άδεια. Για τυχόν ερωτήσεις σχετικά με τις εικόνες, επισκεφθείτε [www.informationaccessgroup.com](http://www.informationaccessgroup.com). Παραθέστε τον αριθμό έργου3319.